Alexander Agassiz

Alexander Emmanuel Rodolphe Agassiz (født 17. desember 1835 i Neuchâtel, død 28. mars 1910 ombord på et dampskip på hjemreise fra Middelhavet) var en sveitsiskamerikansk zoolog; sønn av Louis Agassiz.

Agassiz kom som gutt til USA med sin far. Han var overoppsynsmann over kobbergruvene ved Lake Superior 1866–69, og lykkes med å gjøre dem til de mest lønnsomme i hele verden. Han donerte betydelige midler til Harvard University av den formuen han opparbeidet seg i forbindelse med gruvene. I 1874 ble han (etter sin far) bestyrer for det komparativt zoologiske museet i Cambridge, Massachusetts  og opprettet så den zoologiske stasjonen i Newport, Rhode Island. 

Agassiz arbeidet så som zoolog hovedsakelig med maneter, pigghuder og de laverestående dyrenes embryologi og anatomi. Han utførte store dypvannsundersøkelser i Karibia og i Mexicogolfen hvor han oppdaget en mengde tidligere ukjente dyrearter (bl.a. sjøpinnsvinet Aeropsis fulva). Han ble medlem av Vetenskapsakademien i Stockholm i 1899, av Fysiografiska sällskapet i Lund i 1901 og av Vetenskapssocieteten i Uppsala i 1902.

 Bibliografi (utvalg) 
 North-American Acalephæ (1865)
 Review of the Echini (1872–74)
 Young Stages of Osseous Fishes (1874)
 North-American Starfishes (1877)

 Priser og utmerkelser (utvalg) 
 1902 – Pour le Mérite

 Referanser 

 Kilder 



Kategori:Zoologer fra USA
Kategori:Autorer for zoologi
Kategori:Medlemmer av American Academy of Arts and Sciences
Kategori:Medlemmer av Royal Society
Kategori:Medlemmer av Zoological Society of London
Kategori:Medlemmer av Kungliga Vetenskapsakademien
Kategori:Medlemmer av Kungliga Fysiografiska Sällskapet i Lund
Kategori:Æresmedlemmer av Royal Society of Edinburgh
Kategori:Personer fra Neuchâtel
Kategori:Fødsler i 1835
Kategori:Dødsfall i 1910